Държавен вестник, бр. 101, 2023 г., стр. 39

БРОЙ  101	
Д Ъ Р Ж А В Е Н  В Е С Т Н И К 	
СТР.  39  
(2) При необходимост надписът на табела 
Т10 може да се постави в една обща табела 
със символа на табела Т15 или Т16.
(3) Табела Т10 не може да се поставя под 
пътни знаци В24, В25 и В26.
Чл. 187. (1) Допълнителна табела Т11 „По-
сока към обект“ се използва за указване на 
посока, а при необходимост – и на разстояние 
до сигнализиран обект.
(2) Допълнителна табела Т11 се поставя 
само ако входната пътна връзка към сигнали-
зирания обект не се намира от дясната страна 
на пътя, на който е поставена табелата.
Чл. 188. Допълнителнa табелa Т12 „Начин 
на паркиране на пътните превозни средства“ се 
използва за указване на начина на паркиране 
на пътните превозни средства и се поставя 
под пътни знаци Д19, Д20 и Д21 и под В28, 
когато при определени условия се допуска 
паркиране. Изображението на табелата следва 
да указва конкретния начин на паркиране.
Чл. 189. (1) Допълнителна табела Т13 „На-
правление на пътя с предимство в кръстови-
щето“ се поставя под пътни знаци Б1, Б2 и Б3 
на кръстовища, в които пътят с предимство 
променя направлението си.
(2) Схемата на табелата трябва да съот-
ветства на действителната конфигурация на 
кръстовището.
Чл. 190. (1) Допълнителни табели Т14 „При 
сняг и зимни условия“ и Т14.1 „При дъжд и 
мокра настилка“ се поставят под пътен знак 
А15, когато трябва да се укаже на водачите на 
пътни превозни средства, че пътният участък 
е хлъзгав поради овлажняване или заледяване 
в резултат на специфични атмосферни условия, 
при снеговалеж или при дъжд.
(2) В населени места табела Т14 се по-
ставя под пътен знак В28, като се използва 
сезонно – само през зимния период, за улес-
няване почистването на снега от платното 
за движение.
Чл. 191. (1) Допълнителни табели Т15 
„Работни дни“ и Т16 „Неработни дни“ се 
поставят под пътни знаци от групи „В“ и 
„Г“ за указване на дните, в които е в сила 
действието на пътните знаци.
(2) За работни дни се считат дните от 
понеделник до петък включително, а за не-
работни – почивните дни (събота, неделя и 
официалните празници).
Чл. 192. Допълнителна табела Т17 „Табела 
с текст“ се поставя под пътен знак в случаи­
те, когато е необходимо да се изясни или 
ограничи неговото действие и това не може 
да се изпълни с други допълнителни табели.
Чл. 193. Допълнителна табела Т18.1 „При-
нудително отстраняване на ППС“ се поставя 
в случаите, когато се прилага принудителна 
мярка за преместване на паркирано пътно 
превозно средство без знанието на неговия 
собственик или на упълномощения от него 
водач. Тя се поставя под пътни знаци В27, 
В28, под Д13, когато указва зона, забранена 
за паркиране, или под Д19, Д20, Д21, когато 
се отнася до нарушение на ограничението за 
предназначение, времетраене или часови пояс 
на мястото за паркиране. 
Чл. 194. Допълнителна табела Т18.2 „Поста-
вяне на ограничителни средства“ се поставя в 
случаите, когато се използва техническо сред-
ство за принудително задържане на пътното 
превозно средство, за което не е заплатена 
дължимата цена за паркиране по чл. 99, ал. 3 
от ЗДвП. Тя се поставя под пътни знаци В27, 
В28, Д20 или Д13, когато указва зона, забра-
нена за паркиране.
Г л а в а  ч е т в ъ р т а
ДРУГИ СРЕДСТВА ЗА СИГНАЛИЗИРАНЕ
Чл. 195. Другите средства за сигнализи-
ране са с форма, сигнатура и наименование 
съгласно приложение № 21.
Чл. 196. Другите средства за сигнализиране 
не се поставят над платното за движение.
Чл. 197. (1) Направляващото стълбче С1 
има бял цвят, а в горната си част – черна, 
наклонена към платното за движение, ивица 
с разположени в нея светлоотразяващи пра-
воъгълници.
(2) Светлоотразяващите правоъгълници са:
1. червени – на разположените вдясно на 
платното за движение стълбчета;
2. бели – на разположените вляво на плат-
ното за движение стълбчета.
(3) Направляващите стълбчета задължи-
телно се използват за очертаване края на 
платното за движение на всички пътища извън 
населените места и на скоростни градски ма-
гистрали в населените места. Те се поставят 
от двете страни на пътя, по външния край на 
банкета, на разстояние едно от друго, както 
следва:
1. в прави пътни участъци и при хоризон-
тални криви с радиус, равен или по-голям от 
600 m – 50 m, а на автомагистрали и скоростни 
пътища – 100 m;
2. на участъци в хоризонтална крива или 
в изпъкнала вертикална крива съгласно при-
ложение № 22.
(4) Направляващи стълбчета С1 не се 
поставят заедно със светлоотразители С14.
Чл. 198. (1) Направляващите стълбчета 
С1 трябва да отговарят на изискванията на 
БДС EN 12899-3 „Неподвижно закрепени вер-
тикални пътни знаци. Част 3: Направляващи 
стълбчета“ (БДС EN 12899-3). Размерите им 
трябва да съответстват на посочените в БДС 
1517.
(2) Направляващите стълбчета С1 трябва 
да са от типовете D1, D2 или D3, посочени в 
БДС EN 12899-3.
(3) Светлоотразяващите правоъгълници 
на направляващите стълбчета С1 трябва да 
са от тип R1, класове RA1, RA2 и клас 3